દેશ વિદેશમાં આજે છોકરીઓ નામ રોશન કરી રહી છે. એન્જીનીયર હોય કે ડોક્ટર આજે દરેક ક્ષેત્રમાં મહિલાઓ આગળ છે. પરંતુ આજે પણ દેશના કેટલાક હિસ્સામાં એવા લોકો રહે છે જેઓ છોકરીઓને ભાર સમજે છે. જેઓ બાળકીના જન્મ પર દુઃખી થાય છે. આવો જ એક મામલો બહરાઇચ જિલ્લામાં સામે આવ્યો છે. જ્યાં એક પતિએ પોતાની પત્નીને ઘરમાંથી એટલા માટે બહાર કાઢી મૂકી કારણકે તેને એક દીકરીને જન્મ આપ્યો હતો. એટલું જ નહિ પરંતુ પતિએ બીજા લગ્ન પણ કરી લીધા, જેને કારણે હવે બિચારી પહેલી પત્ની નાની બાળકીને લઈને ભટકવા પર મજબુર છે.